Document ID: /roh_data/filtered/fineweb-2-filterrobots_roh.jsonl.gz/8886

Suenter il Cussegl dals chantuns ha mesemna er il Cussegl naziunal approvà la proposta da budget dal Cussegl federal, quai malgrà l'opposiziun da la sanestra. Ils burgais èn sa mess tras cun 124 encunter 65 vuschs.
21,1 milliardas per 2021-2024
La proposta prevesa che l'armada po investir ils proxims quatter onns 21,1 milliardas francs. Ensemen cun il messadi da l'armada ha il parlament er approvà credits d'obligaziun da 2,7 milliardas francs, quai tranter auter per cumprar material ed immobiglias.
Il nov rom d'expensas dua pussibilitar ils proxims onns da renovar plirs sistems. Quai èn tranter auter la flotta dals aviuns da cumbat sco era in nov sistem al terren per la defensiun cunter aviuns.
Ord l'archiv
Dapi il 1900 datti ina recruta da sgol en l'armada Svizra. Acceptada era ella dentant pir pli tard.